HOOLEKOGU KOOSOLEKU PROTOKOLL

Lindi 19.06.2023 nr 4. 2022/2023 õa.

Koosolekut juhatas Annely Kingo

Protokollis Kaire Kiivit

* Koosolekust võtsid osa hoolekogu liikmed: Annely Kingo, Liisi Sildoja, Kärt Jürgens, Kaire Kiivit, Priit Annus, Andres Eeskivi, Marianne Lahe, Alis Siiman.
* Koosolekul osales: kooli direktor Ulla Orgusaar

Läbirääkimised päevakorra suhtes

OTSUSTATI kinnitada järgmine päevakord:

1. Kokkuvõtted 2022/2023 õppeaastast
2. Õppetöökorraldus 2023/2024 õppeaastal
3. Jooksvad küsimused
4. Kokkuvõtted 2022/2023 õppeaastast

Kuulati: Ulla Orgusaar tegi kokkuvõtte õppeaastast. 2022/2023 õppeaastal lisandus nii kooli kui ka lasteaeda palju lapsi, kes on hästi kohanenud. Antud hetkel on lasteaed järgmiseks õppeaastaks täitunud. Õppeaasta lõppes edukalt.

Juulikuus on kollektiivpuhkus, kuid kuna 2 last vajavad lasteaiakohta ning asendusrühma pole õnnestunud leida, on Ulla Orgusaar ise juulikuus tööl ning katkestas selleks ajaks oma puhkuse. Juulikuus toimib lasteaed õuelasteaiana.

Majandusliku poole pealt on lahenduseta veel ventilatsioonisüsteemi remont ning küttesüsteemi parendamine. Viimase taga seisab ka spordiväljaku murukatte taastamine. Samuti on lähiajal vaja sooritada remonttöid maja seintel, kus on praod ning värvikahjustused.

Otsustati: Ulla Orgusaar hoiab end kontaktis veel Pärnu lasteaedadega, ehk vabaneb mõni koht. Priit Annus saadab eelarvestrateegia ning aitab tegeleda ehituslike probleemkohtadega.

Kuulati: Andres Eeskivi tõi välja murekoha, miks kutsuti 2. klassi koosolek kokku alles kevadel, kui klassis oli probleeme juba varem.

Kuulati: Kaire Kiivit selgitas, et koosolek kutsuti kokku kohe, kui saabus kooli teade murekohast. Selleks, et edaspidi lastevanemate, laste ja klassiõpetaja vahel infovahetus toimiks paremini, toimuvad edaspidi klassikoosolekud korrapäraselt õppeaasta jooksul kord õppeperioodis.

Kuulati: Annely Kingo andis teada, et liitklass toimis ning uute õpilaste sulandumine oli kiire. Õppeaasta möödus tema silmis töiselt ning edukalt.

Kuulati: Kärt Jürgens soovis kõigile head puhkust ja andis teada, et lasteaiaõpetajatel möödus õppeaasta hästi.

Otsustati: Hoolekogu liikmed on teadlikud öeldust ning on eelnevate ettepanekutega nõus.

1. Õppetöökorraldus 2023/2024 õppeaastal

Kuulati: Ulla Orgusaar teatas, et 1. juulist 2023 läheb pensionile ja lõpetab töölepingu pikaajaline majahoidja Ülo Paiso. Uueks majahoidjaks tuleb Alar Külm. 1. klassi õpetajaks tuleb Kelly Hansson ja lasteaiaõpetajate meeskonda lisandub Marianne Lahe. Majja on vaja aga veel pikapäevarühmaõpetajat ning 1. klassi tugiõpetajat.

Lasteaiarühmade õpetajad jagunevad rühmade vahel järgmiselt:

Päikeserühmas on Anneli Kala, Marika Tate ning õpetajabi Marina Tubala;

Vikerkaarerühmas on Eve Naudi, Marianne Lahe ning õpetajabi Kärt Jürgens;

Pilvekeserühmas on Anu Vahter, Kristel Närep ning õpetajabi Piia Jõesaar.

Otsustati: Hoolekogu on olukorraga tutvunud ja teadlikud.

Kuulati: Kaire Kiivit andis teada, et järgmisel õppeaastal ületab koolilaste arv pikapäevarühma täituvuse arvu. Vaja on suurendada rühma suurust, et kõik õpilased pikapäevarühma võtta.

Otsustati: Hoolekogu otsusega suurendada pikapäevarühma õpilaste arvu vastavalt kooliõpilaste arvule koolis.

Kuulati: Kaire Kiivit tutvustas uut liikumisõpetuse ainekava ja tõi välja suuremad muudatused. Uue ainekava järgi asutakse tööle 1. september 2023.

Otsustati: Hoolekogu on uue liikumisõpetuse ainekavaga tutvunud.

Kuulati: Kaire Kiivit andis teada, et 2023/2024 õppeaastal planeeritakse ujumisperiood hilisemaks ja jätkuvalt 2 korda nädalas. Samuti on plaanis teha muudatusi kooli kodukorras, kus muutuvad tundide ajad. Koolipäeva algusaega see ei muuda.

Otsustati: Hoolekogu on eelnevaga tutvunud.

1. Jooksvad küsimused

Kuulati: Annely Kingo andis teada, et toetuse taotlus advendikontserdi kulude katteks sai rahuldatud, kuid taotlusest väiksemas summas. Taotluses sooviti 900 eurot toetust, kuid saadi 500 eurot. Puudujääk tuleks katta teiste vahenditega või valida uus esineja.

Kuulati: Ulla Orgusaar tegi ettepaneku küsida puudujäägi katteks lisa Lindi Külaseltsilt. Puudujäägi katteks võib tekkida vajadus kehtestada kontserdile piletiline maksumus.

Otsustati: Hoolekogu on on nõus toetama lisarahastuse otsimisega ning et jätkatakse kokkulepete sõlmimisega samade esinejatega.

Annely Kingo Kaire Kiivit

koosoleku juhataja protokollija